
I. 



yksyn kelta orhi 
maita ravaa, 
halla sydttmmensä 
auki avaa. 



s 



Keltalehdet lentttä» 
maille '^putoo, 
sumun tyttö soihin 
verkot kutoo. 



Sinikukka nukkuu 
hellään uneen, 
kukkasparvet vaipuu 
unhon lumeen. 



Lammin laine herpoo, 
rauhaan nukkuu, 

keltamereen luonnon 
vehryys hukkuu. 

Lintuin riemu laulu 
mailla lakkaa, 
syksytuuli nurkkiin 
kylmää hakkaa. 

Syksy sulkee luonnon 
kylmään syliin, 
talven tytöt astuu 
kelta kyliin. 

Kyynel kantelolla 
hiljaan soittaa, 
rinnan kevään särkee, 
syksyks' voittaa. 

Soittaa kyynel laulun, 
virren tumman, 
syttää sydämelle 
surun summan. 

Ihmissydän syksyn 
valtaan taipuu. 

toivon valkokukka 
kaatuu, vaipuu. 

Syksy sydämmissä, 
luonnon yli, 
kaikkialla aukee 
kelta syli. 

Valitusta soipi 
pohjan tuuli, 
poskeen painuu kylmä 
syksyn huuli. 

Syksyn karkelossa, 
kansa huhuu, 
näinpä meille aika 
ankarana puhuu: 

„Elon syksy sulia, 
pohjan kansa, 
tuoni sulle soittaa 
kanneltansa. 

Kesä hukkui suita, 
syömmes jäätyi, 



•«» 






^/ 

elon onni suita 
poies häätyi. 

Pohjan syksy loppu- 
maton tässä, 
pohjan kesää ei oo 
elämässä. '^ 

— Syksyn kelta orhi 
maita ravaa, 
halla sydämmensä 
auki avaa. 

Itke pohjan kansa 
syksys eessä, 
tuoni sointuu joka 
säveleessä. 

Itke kansa pohjan 
aikas iltaa, 

kapsain kulku kulkee 
tuonen siltaa. 

n. 



Katso syksyn keltakatsehista kansaa, 
kun se horjuin kulkee tuoni polkuansa 

Vanhus tuossa. 

Eli päivän irstan hekumassa, 
konttaa rauhatonna illatunteinansa. 

Katse kalvas haastaa: 

«Sytyin aina loimuun, paloon, 
nautinto ja hekuma mis eli, 
innostusta tuntenut en hyvään, jaloon, 
„ ihanteilta'' vaan ne soinnahteli. 

Oma onni, hetken riemu, 

huumauksen hellä syli, 

sinne tieni kulki »kaiken*' yli. 

Omaan iloon, mis' ei rinta 

kyynelviljaa niitä, 

sinne matka aina. 

Käyköön kulku lokahista tietä, 

taikka päivän rataa, 

huoli siitä. 

Petosko, vai suora tahto, 
vastoin sydäntä ja mieltä 
siit' ei huolta. 
Syömmet sortukohot, 
juoskoon kyynel, 
portahiksi joukot kaatukoot. 

Onneen kulku 

onnen valkoisihin kyliin, 

jokahinen itse itseänsä vieköön! 

Siinä elon määrä oli, 

siinä loimut, 

jotka syömmen syksy-yössä paloi. 

Mikä tulos? 

Rampa ajan raunioilla, 

jylhä hautamerkki lienen, 

joka elon tumman kulun tienen.** 

Katso naista. 

Kalpaa kuin pohjan taivas syksyilloin 
hallan tuhotöitä ennustain, 
kalpea kuin syksyn kelta kukka 
oottain talven viiman viime suutelua. 

Missä pohjan nainen kirkas katse, 
nainen jonka katse syvää siintää, 
poskipäillä päivän rusokukat, 
laulain aamulauluansa. 

Aamulauluansa, jossa: 
ylistys puhtauden, hyvän, 
jalon, kauneuden 
ylinnä kaikuu? 

Mis' on se nainen? 

Se kuoli. Pohjan halla mursi, 

sen sielun ajan routa tursi. 

Sen hautamerkkinä vaan kukat kalpeat, 

nää liikkuu 

ja tuonen poikain polvilla 

ne kiikkuu. 

Ei pyrkimystä päivään, 

mutta yöhön, 

ei harrastusta työhön. 

Ei innostusta eespäin, 

ei etsimystä, 

mutta himot, nautinto ja alhas. 

Sen alttarilla uhraa, 

viirusilmin hän kuolon tanssiansa tanssii. 

Sen alttarilla uhraa: 

uhraa onnen kansan, 

teoin repii rikki äidin sydämen, 

ja äidin silmään kyynel kosket nostaa. 

Silmissä syksyn kalvas sumu; 
kasvoilla kalpeuden kaaret. 

Kas siinä pohjan nainen, 
tuo kehäkukka, 
sortumuksen syksykalliolia. 

Katso nuorukaista. 

Mis' on se nuoruus, elämä ja kevät, 
mi nuorukaisen olemukseen liittyv? 

Tuon sydän harmaa on jo syntymässään 
ja syksyn keitalehdet loistaa poskipäillä. 

Se konttaa siipirikkona 

ja heikkous sen joka työstä hohtaa. 



Tää onko kevättä: 
kun syksyn kelta kevään kukkasissa 
ja roudan valtaa aurinko ei poista; 
kun hallan houreet luonnon aitan täyttää 
ja jäiset kahleet kaikkialle lankee? 

Tää onko nuoruutta: 

kun nuoret väsymystä teoin täällä laulaa, 

kun omin jaloin kulkea ei tohdi, 

vain märehtii ja konttaa niinkuin rampa, 

mi ilman sauvoja ei paikaltansa pääse? 

Tää onko nuoruutta: 

kun ylöspäin ei katsehet nyt nouse, 

ei sydäntä, ei järjen selvää tulta, 

ei miestä kanteleen, ei innon, 

ei rakkautta, vihaa, 

vaan sairas katse, 

väsymyksen valju leima 

ja tyytymys ja lepo? 

Se onko nuoruutta? 



Ei. 



Katso ryhditöntä orjalaumaa 

ja ohdakkeita ajan tanterella. 

Katso pohjan kevät takatalvena nyt liikkuu. 

Katso nuoruus vanhan väsymystä hourii. 

Mis' on se ylväs nuoruus, 

mis' on kevät kansa kirkas: 

mi kirvehensä iski Suomen saloon, 

mi suurin tuntein astui korven taloon? 

Mi katse korkealla kulki 

ja sieluun suuren kevään sulki; 

mi työstä hedelmiä loi 

ja suurta päivää maalle unelmoi? 

Mis' on se nuoruus, 

mi ei jäänyt vainon mereen, 

elämän eestä ponnisteli viime vereen? 

Sen ajan kahleet kammioihin sulki, 
sen päälle aika orjavaipan kutoi, 
sen siivet kirkon mahti runnisteli 
ja sieluun ajan myrkkykäärme pisti. 

Nyt siipirikot räpyttelee maita, 

on suussa kapulat, 

ja otsat orjuutta jo julistaapi. 

Siinä pohjan nuoruus, 
kansan kevät, toive — . 

— Näin on keltakatsehista kansa 
kun se kulkee kyynelpolkuansa. 

Suuren syksyn synkkä kelta syli 
eessä uhkaavana aukee, 
tuonen maille pohjan kansa 
syksyn orjana jo raukka raukee. 

III. 

Kansani kallihin 

syksyjen vanki, 

kerran on sulava 

syömmesi hanki. 

Vielä sun kevääsi saapua voipi, 

vielä sun huomen laulusi soipi. 

Vallasta syksyn 

sä vapaaksi saat, 

vielä sun päiväs 

on kunniakkaat. 



Kansani kallihin 

syksyjen vanki, 

rintaasi nuoruutta, 

kevättä hanki. 

Tulevi kevät ja riemujen aika, 

kun herääpi sielussas elämän taika. 

Lapsesi kerran 

taas keväänä käy, 
ja elosi taivaal 
ci pilveä näy. 



Kansani kallihin 

syksysi voita, 

elämän uskoa 

hankkia koita. 

Pyrkimys kevääseen, voittohon johtaa, 

taistelo onnen helmistä hohtaa. 

Yhteisonnea 

työsi kun tähtää, 

päivähän päin 

sinun kulkevan nähdään. 



Kansani kallihin 

puhtaita teitä, 

onnehen kutsuvi 

elämä meitä. 

Kukin jos omasta onnesta Raastaa, 

yhteisen onnen se alas ai n raastaa. 

Yhteisonnehen 

työmme kun ryntää, 

onnen vaot 

se maahamme kyntää. 

Kansani kallihin 

puhtaaksi mieli, 

puhtaasta syömmestä. 

kerto*os kieli. 

Vanhus, sä elämän oppias näytä, 

nainen, sä naisena itsesi käytä. 

Nuoriso nuoruutta 

töihisi saa, 

nuoruus se nostaa, 

se velvottaa. 



Kansani kallihin 

kiistasi heitä, 

veljesriitojen 

arvet jo peitä. 

Rohkea nousta ja rohkene lentää, 

taistelon kautta se onni vaan entää. 

Pyrkimys selvänä 

suurehen, jaloon, 

silloin et surkastu 

himojen paloon. 



Kansani kallihin 
onni on työssä, 
kun ei sit orjana 

kontata yöisä. 

Kukin kun toimensa itse jo muistaa, 

tarvis ei toisia orjiksi suistaa. 

Terveeksi aatos 

ja taitohon käsi, 

olkoon oikeus 

käskijäsi. 



Kansani kallihin 

aika on nousta, 

Tuonetar nostaa 

jo turmansa jousta. 

Meillä on voimaa ja suurta me saamme 

ja meidän on luotava onnehen maamme. 

Salamaäänin 

jo ympäri raikaa: 

heräjä kansa 

ja iunteos aikaa. 



Kansani kallihin 

kevät on määrä, 

sinne kun riennät 

niin väistyvi väärä. 

Yhteisonnessa onni on sunkin, 

pyrkimys siihen nyt olkohon kunkin. 

Valkeita teitä 
mis' oikeus ohjaa, 
jos kuljemme täällä, 
on työllämme pohjaa. 



Kansani kallihin 

syksysi heitä, 

aika jo selvästi 

kutsuvi meitä. 

Elämän kevät, on tarkotus työmme, 

siellä on haihtuva syksy ja yömme. 

Kuulkosi kutsua 

pohjolan kansa, 

murtaos kahliva 

syksyjen ansa. 

V^nhA Kar)ata* 



I. 



Sit' entis orjuutta muistaa 
niin harva vaan, 
kun onnensa polkuja luistaa 
hän päivän paisteessaan. 



Sit' entis orjuutta tietää 
niin harva vaan, 
sen tuhoista kertoa sietää 
kuin murti se uhrejaan. 

Se entis orjuus se kaasi 
niin monen pois, 
sen helmassa Karjala raasi 
ilon rinnasta ijäksi pois. 

Se entis orjuus oi' varmaan 
ohdake ties, 

mi särki sydämen armaan 
ja kylmeni kodin lies. 



Sit' entis orjuutta muistaa 
niin harva vaan, 
kun onnensa polkuja luistaa 
hän päivän paisteessaan. 



Sit' entis orjuutta teille 
mä kerron nyt, 

sen kautta on eloomme meille 
surun valkea syttynyt. 



Sit' vaarini kertoi illoin 
kun laps' olin vaan, 
se sieluuni vaipui silloin 
ei unhoitu milloinkaan. 

II. 



Pieni mökki luona korven, 

jossa viljaa 

halla voitti, 

jonne hiljaa 

ääni soitti 

hovin kuulun käsky torven. 

Mökissänsä siinä eli 

leski parka, 

lapsens' kanssa 

aina arka 

vuoroillansa 

päivät pitkät askarteli. 

Äsken kuoli häitä miesi, 
lapsi puolen 
vuotta täytti, 

aina huolen 
aika näytti, 
puutteen, nälän tarkoin tiesi. 



Sisään äkin vihoin äyhkää 

vouti herran, 

ruoska paukkaa, 

jok' ei kerran 

sääli raukkaa, 

jolle käskyjänsä räyhkää. 



»Kuules leski, lepos heitä, 

ei sun sovi 

lastas laatii, 

sua hovi 

työhön vaatii, 

laiskan virkas heti heitä!" 



«Työllä äsken maksoin veron, 

nyt ei ruokaa, 

lapsi tuossa 

nälin huokaa, 

oon kuin suossa, 

toivon lisätöistä eron. 

Suokaa hyvä vouti herran, 

olla vapaa, 

sortumasta 

tällä tapaa 

suojaan lasta, 

pyydän vaan mä tämän verran." 



„ Tässä sulle armo paukkaa, 

tässä laki 

sulle läiskää, 

laiskanakin 

osaat räiskää 

avun huutoasi raukkaa!" 



Parkuu äiti, vouti ilkkuu, 

hetken aikaa 

lyönnit vinkuu, 

parku raikaa, 

siima sinkuu, 

pahoin voudin silmät vilkkuu. 



Hiuksiin rääkättyä tarttuu, 
hoviin raastaa, 
porsas kieltä 

httlle haastaa 

aina tieltä, 

äidin ruumis mustelmihin karttm 



Koppiin tummaan hänet heittää, 

potkii kurjaa, 

äiti itkee 

päivää nurjaa, 

riemut kitkee, 

toivotonna kasvot peittää. 



Koiran penikoita pihaan 

tuodaan heti, 

vouti naisen 

kopist* veti, 

kalvakkaisen, 

tuoden siihen herran vihaan. 



„Imettäös äiti noita", 

herra ilkkuu, 

— kauhuissansa 

äiti vilkkuu 

polkijaansa. 

«Käyös työhön, koita, koita!" 

Penikoita äidin rintaan 

nosti vouti, 

rouvansakin 

herra nouti 

naurusihin, 

nauruansa vttki nauroi iloisintaan. 



Äiti itkee tuskissansa, 

pennut puree 

äidin rintaa, 

kuka suree 

orjan hintaa, 

viimein uinuu kauhussansa. 



Verisenä äiti viedään 

poies tästä, 

kotihinsa 

kärsimästä, 

haavoihinsa 

— sinne kuolleen hänen tietään. 



33 



III. 

Sit' vaarini kertoi illoin 
kun laps' olin vaan, 
hän kyynelekosket silloin 
sai vuolaina vuotamaan. 



Hän ain' sitä kertoi illoin 
sit' entisorjuutta vaan, 
sen arvet, saakohan milloin 
mä rinnasta poistumaan — ? 



34 



oomme? 



M 



e oommeko luotuna kerskumaan, 
sanaratsuilla ratsastamaan — ? 



Tuot usein aattelen — 

a tuntuu siltä, 

cuin sanasankareita oltais vaan. 



Vie kerskumme kuin „ paratiisi 
:aä Suomi oisi 
a enkel laulut ympärillä 
lina soisi. 



.Sivistys" meillä on niin korkeaa, 
ne käymme eellä muiden kansain, 
,ensimmäisnä" — 
a kuitenkin vaan loan lika-aallot 
ää ^sivistys" on voinut nostattaa. 
£i sivistyksen siementäkään meillä 
a tuskin maata, johon kylväs sen. 

Jokainen päivä likaista vaan kertoo 
ja kauhuntöitä, unta, hekumaa, 
yön kylmä rautarengas vielä 
puristaa orjanansa pohjolaa. 

On meillä „ tiedon'' miestä, 
seppää „ taitavaa **, 
ne usein lainahöyhenet on vaan 
ja katin kultaa, löytö kunniaa. 

On meillä »soittajia'' kanteleen 
ja „ Suomen laulu" yli maiden raikaa, 
mut orpona on sentään oma kieli, 
omilla tantereillaan kulkurina käypi, 
kuin mieron lapsi. 

Me oomme „ katajaista" kansaa 
ja heinäkään ei notkeammin taivu 
kuin „ katajaiset" täällä taipui, 
kun idän taivas kerran salamoi. 
Ken paremp' on, me siitä kiisteltiin 
ja sitte väsyksissä — nukuttiin. 



Me oomme »pientä", »köyhää" kansaa 
mut kuitenkin me voimme vuodet 

veljesriitoihimme käyttää, 
ja pirstoa ja rikki kaiken lyödä, 
vaik' joka korsi meir ois tarvis, 
päästäksemme tuuman edes eteenpäin. 

Sananko sankareiksi meidät 
on luotu vaan, 
narreina tyhjyyttämme 
kerskumaan — ? 

Ei, ei sentään, 

aik' on meidänkin jo nousta 

ja nousta että nousuksi se nähtään! 

Pois sanahelkkyily ja itserakas 

kersku laulu. 

Nyt työhön, totiseen ja suureen, 

nyt yöstä päivään, 

vier elää meissä pohjan kirkas henki. 

£i kerskumaan, 

vaan teoin laulamaan 

on Suomi luotu tänne mailmaan — / 



Orfan Uula* 



Surun synkän helmasta mun retkeni se lähti, 
tumma oli elon taivas, peitossa oi' tähti; 
syksyn myrsky raivosi ja kyyneleitä heitti, 
syksyn sumu elon laakson helmahansa peitti. 



Tunsin ma jo lapsosena puutteen sekä surun, 
muUe elon nuoruudesta aika näytti murun; 
katkeruuden taimia vain rintaseni nosti, 
elon synkkä syksysoitto murheen mulle osti. 



Sortui isä onnetonna puuttehien kyliin, 
äiti hukkui kyyneleihin epätoivon syliin; 
jouduin kurja orvoksi ja osattomaks' täällä, 
elon tuskan salamat soi aina pääni päällä. 



Toisilla näin onnea, myös riemua ja rauhaa, 
sielussani orvon surut alinomaa pauhaa; 
toisilla on lämmintä, on vaatteita ja ruokaa, 
minä elon tuulosissa palelen ja huokaan. 

silla on oma koti, lempi äidin, isän, 
lie orvon ikävä tuo kyyneleille lisän; 
;et saapi lempeyttä, riemun maljan maistaa. 
He elon hämärästä tuonen tuvat paistaa. 



Ile elo kyyneltä ja surun summat jakaa, 
3on toisten kevättä mä kyynelvirran takaa; 
»menta ei rinta tunne, surua soi tuulet, 
ita raukee poskilleni Tuonettaren huulet. 



ille kuuluu järven laulu, sekä metsän marjat, 
ille kuuluu luonnon syli, kukkasien sarjat; 
ille hongat huminoipi, muille kuuluu suvi, 
He elon tumma tunne, toisille vain huvi. 



iden elo eloa on, riemun runsauutta, 
lla orvon päivä on ja syksyn suruisuutta; 
ta kalpee syksyksi ja tuskan tuli palaa, 
a synkän katkeruuden sieluhuni valaa. 



($s tahdon tästä nousta elämähän, valoon, 
kka muuten menehdyn mä epätoivon paloon ; 
tkon kurjat kahleheni, muu ei mua auta, 
) tässä kuolemaa on, eessä musta hauta. 

Nouse huomen korkeana, orjan pä{vä paista, 
luo'os orjan poskipäille hohto huomenmaista; 
sytä sieluun kevättä ja murra musta valta, 
anna kuulla kevätsävel orvon korkealta. 



Huomen katkoo orjan kahleet, kansa kaunis heräi 
elon mailla onnenkukat luopi kohta terää; 
terve valo, vapaus, oi terve huomenhetki, 
pyyhi orjan kyyneleet mi nosti tuskan retki. 

teot «aUmat 



I 



s kivat isot salamat, 
— vavahteli kalvas kansa. 



Putosivat valheverhot, 
kalpenivat kuvitukset. 



Näkyi kalvas kansalauma, 
tanteret pahoin poletut, 
näkyi korpi halla mieli, 
— pistivät polkujen okaat. 



Sankarit saloilla kulki, 
ennen kansan aatoksissa, 
näkyi rampa siellä käyvän, 
eksyvän ja erhettyvän. 



Soitti ennen kannel kaunis 
edistystä pohjan kansan. 

kuului tiedoton kohina 
syksy yössä uinahtavan. 



Kertoi aika aina ennen 
viljavista pohjan maista, 
näkyi hallan halmemaita 
tantereksi tasoitettu. 



Uinui kansa uudestansa, 
syksyänsä säikähtyen. 



Iskevät isot salamat 
pohjan mailla vielä kerran, 
heräjääpi kalvas kansa. 

ftkf. 



I 



lian hämärässä äiti 
itki elon surujansa: 



Koti kylmä, alaston, 
niinkuin kesä kukaton, 
halla siellä yksin häärää, 
huolilla ei mitään määrää. 



Helma on se tuulien, 
kehto myrskyn, pakkasen, 
nurkista ain' tuuli haastaa, 
vilun koura kylmä raastaa. 



Kostea on, valoton, 
lasten varma turma on, 
värjyen ne kuolee, nääntyy, 
taikka sairahiksi kääntyy. 

Tietoa ei heille saa, 
miero heitä opettaa, 
pahan tielle taipuu, 
astinlaudoiks' vaipuu. 



Ankara on elo tää, 
heikon tuskaan jähmettää, 
raskaan taakan kantaa, 
heikommille antaa. 



Toi vois heidän nousevan, 
onneks' kansan rakkahan, 
— miksi aika heitä 
ajaa tuskan teitä — ? 



Kellä sydän vielä lie, 
työhön, että nousis tie, 
joka veisi meidät aikaan, 
jossa hyvän soitto raikaa. 



Äidin surut, kyyneleet, 
äiti paran sydän veet, 
eikö jaksa kantaa, 
katset tuonen rantaan? 

Näyttää heille tummean, 
elon orjain mailman, 
missä tuska aina soipi, 

■ 

elon orjat vaikeroipi. 



Eikö nekään sytyttää, 
sydämeen voi elämää, 
joka kutsuis kansan työhön, 
ettei hukuttaisi yöhön? 



Itkin, itkin kalpenin, 
kurjuuteni havaitsin, 
kansa alkavi kun nousta, 
jännittää se voiton jousta. 



Toinen toista auta ei, 
toinen toisen orjaks' vei, 
syvältä se ääni kaikaa, 
joka kertoo uutta aikaa. 

OfoatueiveUita. 



^^oulu, joulu armas 
j juhla talvinen, 
terve tultuasi 
maille surujen. 
Ilon mieltä tuomaan, 
huojennusta suomaan. 

Joulu, valon juhla 
kirkas, kotoinen, 
aina sua hellii 
kansa korpien. 
Avosylin vastaan, 
ottaa armiastaan. 



Joulu, rauhan päivä 
juhla sydänten, 
tullos, elon surut, 
tuskat poistaen. 
Sopusoinnun rantaan 
voios mielet kantaa. 

Joulu, joulu kallis 
päivä puhtoinen, 
syömmistämme poista 
kyynel kukkanen. 
Hyvän soitto soimaan, 
oikeus saa voimaan. 



Joulu, valon juhla 
astu pirttihin, 
anna orren alle 
rauha kallehin. 
Poista viha, saasta, 
armahasta maasta. 

Sovintobon ! 



s 



ycfämissä riidan routa, 
silmissä vihan salamat. 



Soinnu sorja sovun soitto, 
sydämien huomen koitto, 
kielin kirkkahisin kaiju. 
Soita kansaan kaunis palo, 
nosta veljesmieli jalo, 
sydän äänin raiju. 



Saata rintaan veljen mieli, 
sovun lauluks' Väinön kieli, 
kevät päivään Suomi. 
Että vaipuis vihan vallat, 
unhon yöhön riidat, hallat, 
kukkis toivon tuomi. 



Suurta loisi pohjan kansa, 
onni päilyis poluillansa, 

kevät meille saisi. 
Veli veljyt täällä oisi, 
sisko siskon katseen soisi, 
huomen humahtaisi. 



Sovun teillä suurta saamme, 
sovinto vie onneen maamme, 
onnen päivän antaa. 

4 

Sovintohon pohjan kansa, 
veljesriita kauhuillansa 
tuonen maille kantaa. 



Soios, soios sovun soitto, 
sydämmien huomen koitto, 
soinnu, suurna kaiju. 
Sytä meihin veljen mieli, 
sovun lauluks' Suomen kieli 
sydän äänin raiju. 

"^fumaUttu 



M 



un Jumalain on luonto, 
tuo ijäinen. 



Sen hellä syli temppeli on mulle, 
sen raikas tuoksu uhrisauhuain, 
sier tuuli urkuinani mulle soittaa 
ja lintuin lauleluissa ikiäänet puhuu. 

Nuo kukkaparvet, enkelit on mulle, 
ne puhtauden ylistystä kertoo, 
nuo kummut, kunnaat alttarini armaat, 
nuo sinilaineet, kaiku kaukaisilta mailta. 

Sen syliin luottavana lankeen, 
se murheen suistaa, iloni se iloks' saa, 
se puhtauden käskyt mulle näyttää, 
ja valon maille katseheni nostaa. 

Mun Jumalain on luonto 
tuo ijäinen, 
lankea sen syliin 
ihminen — . 

VkrsimykBtlU. 



Kiitän sinua elämä 
että mun kärsiä annoit, 
kiitän, että mun rintaani 
kylliksi murhetta kannoit. 
Vuodatit kirkkahat kyynelet, 
haavotit syömmen ja rinnan, 
kiitän, nyt minä ymmärrän 
elämän arvon ja hinnan. 



Kiitos, että niin mustaksi 
tummensit taivahan multa, 
kiitos, että sä sytytit 
rintaani riehujen tulta. 
Että sä petit ja nöyryytit 
että niin pirstoiksi piirsit, 
niin sinä unelma linnoista 
minut elämän keskelle siirsit. 



Laps' olen surun ja syksy yön 
tulta on sielussa mulla, 

oon kylpenyt kyynele virrassa 
voi kevätkin kerran tulla. 
Tuskan mä tunnen, elämän 
missä on murhetta, huolta, 
kerran ne tuikkivat mullekin 
tähtöset riemujen puolta. 



Kun kerran kesä on rinnassa 
ja onneni toukoja niitän, 
oi kärsimys, silloin mä sinua 
niin paljosta, paljosta kiitän. 
Sinun kauttasi kulkevi onnen tie 
ja se onni on onnista suurin, 
joka nousevi omasta rinnasta 
ja rintaan kasvavi juurin. 

eaitn baudaUa* 



Oi onko hyve, puhtaus 
vaan luotu kuolemaan, 
ne eikö teoiks' kypsyä, 
voi milloinkaan? 



Oi onko kaunis, jalous 
vaan lehti hentoinen, 
mi aina elon halloissa 
kellastuu pudoten? 



Oi eikö päivän lapsoset 
saa täällä vaeltaa, 
vaan mi on suurta, ylevää 
sen aika musertaa? 



Oi onko murhelinna vaan 
tää elo armoton, 
mit kyynel helmet kaunistaa 
min kukka murhe oh? 

] 



Uala* 



Ihminen syntyy, ihminen kuolee, ^ 
pilkun vaan piirtää elämän kirjaan han. 
Riehuvi hetken ja rauhaksi raukee, 
etsimyksen erämaissa onnen ovet aukee. 



Ihminen elää ja kaunista kukkii, 
ihminen sortuu ja soihinsa sotkuu. 
Aika ei silmiänsä räpäytä siitä, 
mitä kylvit aamuisin, se iltanasi niitä. 



Ihminen horjuu, etsii ja löytää, 
hetkestä nauttii ja ikuisuutta halaa. 
Alhaalla maatuu, ylhäälle entää, 
ohitsensa onnen tähdet alinomaa lentää. 



Ihminen riehuu, kevähässä herkkyy, 
surussansa tummuu ja riemuhunsa sammuu 
Takana on unhoitus ja toivon tuike eessä, 
mi ei nouse yfhäälle, se nääntyy syvänteessä. 

Ihminen syntyy, ihminen kuolee, 
tomusta on tullut ja tomuksi hän tummuu. 
Hetkesi elä ja edespäin sä astu, 
elon syksy satehissa kevähäsi kastuu. 



Ihminen syntyy, ihminen kuolee 
pilkun vaan piirtää hän elämän kirjaan. 
Elä, elä ihmisenä, kaunihina kaadu, 
älä elon astinlaudaks' matalalle maadu. 

I^psoetlU. 



1|^X'iks' synnyit lapsonen 

/^•* maailmaan, 

mis mustilla orhilla 

matkataan ? 

Ohdake tie, 

missä tuonelan tuville vie. 



Miks' synnyit lapsonen 

maailmaan, 

elon kyynele maljoja 

maistamaan? 

Elämän suo, 

missä huolien halloja tuo. 

Miks' synnyit lapsonen 

maailmaan, 

mis orjat ne itkevät 

haavojaan? 

Puuttehen yö, 

missä kansojen sydäntä syö. 

Miks' synnyit lapsonqn 

maailmaan, 

ajan hämärä laaksohon 

horjumaan? 

Elämän tie, 

missä kyynele lähteille vie. 

Ilotytön mafdtfhfrfaan. 



Oi onneton, ken kevään ensi ilon, 
sun huuliltasi tunnotonna joi, 
oi onneton, ken hallana sun huursi 
ja kuolon tanssin kanssas karkeloi. 



Mä nään sun kotikummullasi käyvän, 
sun poskillasi punakukat on, 
kesäinen liekki silmissäsi siintää 
on otsas kirkas ja niin tahraton. 



Sä avo silmin elämähän katsot, 
vain hyvää, kaunista sä siellä näät, 
unelma linnat uhkehina nousee 
ja toivon liekit syttyy lämmökkäät. 



Mä nään kun viettelyksen henki rientää, 
mi lemmen verhoin tarkoitukset peittää, 
sä avomielin riennät sitä vastaan, 
kun verkkonsa se viehättävät heittää. 

Mä nään kuin kukka poskiltasi kuolee 
ja silmäs valo hämäräksi saa, 
mä nään kuin ilos kyyneliksi vaihtuu 
ja rintas murtuu, hallaiseksi saa. 



Mä nään kuin kyynel lähtehissä kylvet 
ja tuskan maljan poljettuna juot, 
ja laskeutua polkus päiväisiltä mailta 
sä ajan liejukerroksihin suot. 



Nyt oot kuin lehti kellervässä puussa, 
min mehun aika myrkky huulin joi, 
nyt oot sä kolkon syksy yösi vanki, 
min sielussa vain musta ääni soi. 



Oi onneton, ken kevään ensi ilon 
sun huuliltasi tunnotonna joi, 
oi onneton, ken hallana sun huursi 
ja kuolon tanssin kanssas karkeloi. 

päivän tyttö. 



pi »anon. 



I^lfita mä sanoisin sinusta 
f^^ kesäpäivän lapsosesta? 
Sanonko: silmäs on syttävät, 
poskillasi mansikkaiset, 
kutreillasi kuuhun kulta, 
huulillasi riemun päivä? 



Silmät on syttävät sinulla, 
niinkuin kesäpäivän taivas; 
mansikat on poskillasi, 
onnen marjat, kesä marjat. 
Kutrisi kuin kultavaippa, 
huulillasi onnen hymy, 
sunnuntainen suuri päivä. 



Sempä sanon niä sinusta, 
kesäpäivän lapsosesta: 
olet sä onnien apila, 
sinikukka päivän tiellä, 

olet hento päivän perho, 
kulet kukasta kukkahan. 



Lensit kerran polvelleni, 
siinä istuit ja iloitsit. 
Kuulin naurusi iloisan, 
suruisaksi itse vaivuin; 
katsoin silmies sinehen, 
kaihoa sai katseheni. 
Maistoin poskes mansikkata, 
kalpenevi oma poski; 
join sun huulies hymyä, 
ikävän mä siitä niitin. 



Lensit perho polveltani, 
kukalle uudelle kohosit; 
minä vaivuin vaaleaksi, 
sortui sydän kukkaseni, 
minä huolihin humahdin. 



Sempä sanon mä sinusta, 
kesäpäivän lapsosesta: 
olet onnien apila, 
sinikukka päivän tiellä, 

kukkaisa kevähän perho, 
oman itsesi osaksi. 



Olet mulle murhe lintu, 
surun syttäjä sydlmmen; 
olet kaataja kesäni, 
sunnuntaini suuren viejä, 
ikikaihoni antaja. 



— Sempä mä sinusta sanon, 
sydämmeni sortajasta, 
sydän rauhan runtajasta, 
kukkamieli tyttösestä. 

Jetistä lempi* 



Cunnetko sitä lempeä, 
joka syttyy sydätnmessä, 
siellä palavi salassa, 
leimuavi, lieskoavi, 
siellä hautansa havaapi? 



Tunnetko sitä lempeä, 
mi ei ilmoita itseä, 
tule ei sanoiksi täällä, 
käy ei armahan etehen. 
Yksin surevi, ilovi, 
yksin orpona elävi, 
viimein sortuvi sumuhan. 
Sortavi myös kantajansa, 
yhdessä sumuhun sulavat? 



Se on lempi mustasiipi, 
elon hyytäjä hailakas, 
se on sortaja tuhantten, 

sydänmieiten synkkä syksy; 
se on kahle, tuonen kahle, 
mielen murtaja mahtava. 



Siitä kertovi kalpeat, 
posket hallan haalentamat, 
sen on helmenä kyynele, 
aamulauluna huokaus. 



Se on lempi murhemieli, 
joka omansa ottavl, 
tuonen maille matkoavi, 
surun synkkähän sylihin. 



Tunnen mä sitä lempeä, 
sydämmeni raunioilla, 
pyrkien surun palosta, 
tuonen tummille tuville. 

Ofifim maa* 



1^)f uistan illan elokuun 
f^^ tyyni oli, lauha, 
elon humuun, aaltoiluun 
saapui lepo, rauha. 
Onnessamme uinuttiin, 
vaipuneina haaveisiin. 

Lammin pinta levossaan 
siinti kaunehinta, 
ensi lemmen aaltojaan 
nosti mulla rinta. 
Sydän hellää kanneltaan, 
syttyi hiljaan soittamaan. 

Kaikki henki suloaan 
myrskyä ei mailla, 
näkyi kaikki kauneinaan 
surun tulta vailla. 
Paloi katse yhtenään, 
onni syttyi clämitHii. 

„Sano miss' on onnen maa, 
kerro mulle kulta, 
missä riemun kukkamaa, 
kysyn sittt suita. 
Kerro, sinne kuljetaan, 
onnestamme nauttimaan. *" 



»Tahdot tietää onnen maan, 
tiedänhän mä varmaan, 
rinnassasi löydät vaan, 
maasi tämän armaan. 
Sinne kukat kukkimaan, 
saakos onnen tuoksuaan. 



Luo'os sinne oras vaan, 
kevään kultaviljaa, 
vaali sitä ainiaan, 
hellyydellä, hiljaa. 
Routa nostaa hallojaan, 
onnen maita murtamaan. 



Rinnassasi onnen maa, 
siellä kukat kanna, 
sieltä sitte maailmaan 
kevätmieltä anna. 

Vaarat uhkaa yhtenään 
luottamusta elämään. 



Pyrkimys kun parempaan 
toimiamme ohjaa, 
löydät riemun kukkamaan, 
kun luot sille pohjaa. 
Elon maille kuljetaan, 
oomme lapset onnen maan." 

? 



Itketkö minun tähteni, 
souteletko surun merta, 
kalpenet sä kyynelistä? 

On mun polkuni okaiset, 
eessä vuorta, eessä merta, 
joka polulla pakkanen, 
joka tuuli tuiskuaapi. 
On minulle aika ankara, 
ankarampi kuin monelle, 
rikki repii, alas kaataa, 
kovin polttavi polosta. 
— Itketkö minun tähteni, 
souteletko surun merta? 
Älä itke impyseni, 
kärsin aikani ankaran, 
kun on iloni sinussa. 
Näkisin sun kyyneleissä, 
sortuisin samassa siinä, 
herpoaisi hyvän henki, 
elon luotto loppuaisi. 

Alä itke mun tähteni, 
soutele surujen merta; 
tulevi kerran se kesämme, 
onnen päivä orvoillekin, 
jossa onnessa elämme, 
kevättämme kertoellen. 



Silloinpa sinulle armas, 
annan leimuvan lempeni, 
soittelen sydämen kieltä, 
ilon helmiä herutan, 
riemun tietä kuljettelen. 
Nytpä kärsin ja kalvenen, 
tahto ei teoiksi pääse, 
kalpeaksi poski saapi. 

Älä itke mun impeni, 
soutele surujen merta: 
ole iloni elossa, 
kesäpäivän pakkasessa. 
Sinussa iloni elävi, 
kallihinta kajastaapi ; 
elon tuimissa tuulissa, 
ankarissa aaltosissa. 

hen iibib 



Lemmen lehto, kulta lehto, 
siellä päivän perhot hyörii, 
onnen lehto, riemun kehto, 
missä ilon immet pyörii. 
Kesäisissä Jkark^pissa, 
onniensa unelmoi^sa. 



Lemmen lehto, kulta lehto, 
siellä onnen syli aukee, 
siellä lempi Kaiken ehto, 
siellä surun kahle raukee. 
Sinne käymme unelmissa, 
lemmen kultatoivehissa. 



Siellä onnen, iki-rauhan, 
lempi meille rintaan antaa, 
elämäämme päivän lauhan, 
kyynelvirran yli kantaa. 
Sieltä ikilemmen juomme, 
onnen kultahelmet tuomme. 



73 



Leminen lehto, kulta lehto, 
sylihisi meidät sulje, 
ollos meille rauhan kehto, 
miss' ei myrskyn orhit kulje. 
Missä hyvä kukat saapi, 
sopusointu soinnahtaapi. 



Lemmen lehto, kulta lehto, 
miss' on lempi kaiken ehto, 
helmahasi mieli halaa, 
ota sinne, ota salaa. 
Salassa vain onni kestää, 
katehet sen muuten estää 

manhnkk^. 



Omenapuu se kukkia kantaa 
kultani akkunan alla, 
omenan kukka, oot sinä tyttö 
minun onneni maailmalla. 



Omenapuu, se on onnen puu 
ja tuuli sen tuoksua kantaa, 
älä sinä kukkani suniihin sorru 
hyvä suUe onnea antaa. 



Omenapuu, se on onnen puu 
ja tuuli sen kukkia tallaa, 
kellä on kevättä sielussaan 
ei sillä 00 syksyä, hallaa. 

Omenapuu, se on onnen puu 
täällä mustalla maailmalla, 
omenan kukkana, onnen kukkana 
kulje sä auringon alla. 

Omenapuu, se on onnen pan 
heelmia kerran kantaa, 
omenan kukkana» puhtahan kukk 
pääset sä onnesi rantaan. 

octtn , tOppflMM. 



^j^Jfont' oli iloa, mont' oli surua, 
f^^ onneni oli vaan yksi, 
mont' oli syksyä, kuilua, koskea, 
sainhan ne vältetyksi. 



Mont' oli aamua, mont' oli iltaa, 
yks' oli kulkuni tähti, 
mont' oli pilveä, mont' o]i valoa, 
yhdestä kesäni lähti. 



Mont' oli kukkaa, mont' oli hallaa, 
suojasi onneni mua, 
mont' oli kaunista, mont' oli tummaa, 
moni tais tummentua. 



Mik' oli onneni, tähteni, kysyt, 
sanonkohan sen sulle, 
sinä olit onneni, sinä olit tähteni, 
sinä olit elämä muUe. 

Loistaos tähteni, kaunista kiilU 
tielleni kultias heitä, 
kun tulee syksy ja tummea ps 
älä silloin silmiäs peitä 




I , 

|kJ|uistan mä hetkistä onnea, 
j^A lyhyttä kuin Lapin kesä, 
kaunehintani kaikesta: 



Oli tanner kukkarinta, 
helma hellivä lehtisen; 
siellä uinuimme onnellisna, 
lailla riemun lapsosien. 



Muistan katseesi kaihosan: 
lempeä kuin kesäilta, 
.poskillasi riemun rusko, 
huomen hymy huulillasi. 
Aaltoeli kutris meri, 
orvon synkässä sylissä. 



Muistan sanasi salaisen : 
»tulen huomena takaisin, 



79 



muistele sinä minua, 
aina aattelen sinua — ."^ 



— Heräsin aamulla unesta, 
kaiho riehui rinnassani. 
Uneksi onneni havaitsin, 
yöhyti tytön kukkaseksi. 



Niinpä on orpojen elämä, 
syksymielten vaeltelu: 
unessa onnensa näkevi, 
havaitsevi huomenensa; 
siitä syttyvi surunsa, 
uusi onnen kaipuhunsa, 
riemunsa iki-ikävä. 



— Niin on lempi orvon rinnan, 
kuin lumikukkasen kohonta, 
aika syksyvi sydämmen^ 
lakasta vi orvon lemmen. 

rsea* 



I. 



Olet kuin kesfi minulle, 
sydämmeni suuri päivä, 
olet aamuni armaus, 
iltojeni ilon tuoja. 



Olet aamun armas lapsi, 
illan kukkanen ihana, 
olet kukka kuusikkoni, 
mesimarja männikköni, 
kesälintu koivikkoni, 
pihlajistoni punerrus. 
Olet tähti taivahani, 
omenainen onnelani. 



Kerkkyös keväänä aina 
rintaseni riemuseksi; 

A 



::\. 



ollos aamuni armaus, 
iltojen! ilon tuoja. 
Etten sorru syksylöihin, 
keltakujille kalvene. 




.1-1 

II. 



Onnen perhoni, sydämmeni kevät, 
ollos sä mulle aina, 
ettei elämän tuisku ja kylmä, 
rintani kevättä paina. 

Onnen perhoni, sydämmeni kevät, 
sellaisna muistan sua, 
kulkeos kukkana, kaunisna liiku, 
innosta elohon mua. 

Onnen perhoni, sydämmeni kevät, 
elämän hyvä sua suojaa, 
aina mä muistan, aina mä lemmin, 
rintani rauhan tuojaa. 

Onnen perhoni, sydämmeni kevät, 
ollos sä mulle aina, 
ettei elämän tuisku ja kylmä 
rintani kevättä paina. 

Lemmfnkifecn ittatanta* 



Rientävät päivät ja viikot ne vierii, 
tekojen tanterelle unhon sumu kierii; 
päivä on kirkas ja yöhyt on musta, 
anna ilta lepoa ja anna unhoitusta. 



Näin minä riemujen rannikot aavat, 
kuulin kuinka kahisivat huolen lehdon haavat; 
onnea mä nautin ja kyyneltä kylvin» 
anna aika anteeksi jos murtavana mylvin. 



Kukkanen aamulla autuasna aukee, 
elää päivän onnessa ja ehtoosen raukee; 
minä olin surun kukka, päivä meni hukkaan, 
tuli ilta viileä ja väsyi aika kukkaan. 



Onnessani monen onnen armotonna polin, 
perhona mä teitä kuljin perhomieli olin; 
rannikoille raukenin ja unhoitusta halaan, 
suo'os äiti rauhan syli kotihin kun palaan. 

tävät päiv9t ja viikot ne vierii, 
en tanterelle unhon sumu kierii; 
i on kirkas ja yöhyt on musta, 
i ilta lepoa ja anna unhoitusta. 

KytUn tMta* 



Sinikellojen keskellä liikuin 
ja tuomien tuoksua join, 
koti pihlajan varjossa kiikuin 
ja onnesta unelmoin. 



Kotilahdella lainehet lauloi 
ne kaihoa rintaani toi, 
mua tuomen terttuset kauloi 
ja kanssani karkeloi. 



Oli rinnassa kevääni rauhaa 
kevät punersi poskillain, 
oli kulkuni tyyntä ja lauhaa 
suvitoivoja rinnassain. 

Tuli Kaukoni, sankari sorjin 
syvät silmänsä säihkyvät n9in, 
oli vartensa norjista norjin 
hän astuili pystyssä päin. 

Minä Kaukoni polvilla kiikuin 
olin nostettu taivaisiin, 
minä onneni orjana liikuin 
hukuin Kaukoni suudelmiin. 



Niin kaunista sykkäili rinta 
ens' lempeni aallot ne soi, 
oli lempi mun onneni hinta 
ain uutta se onnea toi. 



Tuli syksy ja kukkaset haihtuu 
elo Kaukoni kauaksi vei, 
elon illat ja aamut ne vaihtuu 
ei unhoitu Kaukoni ei. 



Sinikellojen kanssa mä itkin 
ja poskeni kalvaaksi sain, 
ilon oraat mä rinnasta kitkin 
vilukukkia nostaa se vain. 



Ohi kulkevat aamut ja illat 
minä Kaukoa vuottelen vain, 
on eessäni toivehen sillat 
ja kaiho on rinnassain — . 



87 



Kun elon tuulet murtaa mun 
ja laskee maani santaan, 
lopettaa rinnan aaltoilun 
ja viepi rauhan rantaan. 
Yks' toivo sulle, ystävä, 
sen olet varmaan täyttävä. 

Är itke haudan reunalla 
mä nemun maille kuljin, 
äl' valita ja vaikerra 
ilolla silmät suljin. 
Sain elossa vain kärsiä, 
nyt alkaa onnen elämä. 

Iloitse haudan partaalla 
mä onnen mailla liikun, 
ja riemujeni laineissa 
mä ensi kertaa kiikun. 
Tää toivo sulle, ystävä, 
sen olet varmaan täyttävä. 

Itien pitvc. 



Sinikellot iltasella soitti 
ktfkkasissa uiilui Kesfikuu, 
illan htAy pdiväfi siiman voitti 
punervaksi taivas punastuu. 



Lensi perho kummun kukkasissa 
lemmikki sai perhon suukkosen, 
luotlto uinui ratrhan unelmissa 
mykkinä oti äinet myrskyjen. 



— Kulki immyt ruusut poskillansa 
silmissänsä päilyi siniveet, 
onnen taimet tunsi rinnassansa 
kuuli päivän valko säveleet. 

Punersivat omenaiset puussa 
tuli elon aika, elokuu, 
kaihotl varjot kalpeassa kuussa 
vainioilla vilja tuuleutuu. 

— Kulki immyt kaiho katsehessa 
povessansa lemmen fiänet soi, 
vieri kyynel posken kalvetessa 
epfltoivon tunteet karkeloi. 



Syksyn orhit ravasivat maita 
kelta lehdet peitti kylmän maan, 
myrskyn ääniä soi raivokkaita 
kukat kuoli hallan suudelmaan. 



— Kummun alle impynen jo maatui, 
kesän kukkasena kuoli hän, 
lemmen polton polttamana kaatui 
uhriks' pettäväisen elämän. 



Kummullansa syksyn tytöt itki 
rauhan virttä syksy tuulet soi, 
murehtien lehdet kotituomi kiiki 
rannan raita hellää unelmoi: 



Unelmoi hän kaukaisesta maasta 
missä impynen nyt astuu onnessaan, 
unelmoi hän elämästä onnekkaasta 
missä riemu liikkuu valko vaatteissaan 

harjanteilla. 

MIU. 



Lflhtehille, 
puhtahille, 
miss' on kevätvirran juoksu, 
missä tuntuu pfthdas tuoksu 
elon keväfln, 
sinne kulje. 

Lähtehitle, 

puhtahille, 

miss' on pflivän kukat armaat, 

miss' ei paina pilvet harmaat 

ajan syksyn, 

sinne kfiy'ös. 

Juo'os sieltä, 

ihmismieltä, 

rintahasi nuorta voimaa, 

saa se sielus äänet soimaan 

ihmislaulun, 

onnes nostaa. 

Kevät valta, 

korkealta, 

töitäs ohjaamahan astuu, 

onnes kyyneleillä kastuu 

elos polku, 

rauhas löydät. 

raetaeesa* 



Kevät telmii 
lehdon puissa, 
laine helmii 
virran suissa. 
Aamun rusko 
maille raukee, 
toivon usko 
rintaan aukee. 



öinen valta 
väistyy salaa, 
pilven alta 
päivä palaa. 
Aamun valo 
riemun antaa, 
hyvä, jalo 
kukat kantaa. 



Sarastaapi 
pohjan aamu, 

*; 



kuolon saapi 
turman haamu. 
Uusi aika 
maihin astuu, 
ilo raikaa, 
silmä kastuu. 



Riennä kansa 

aamun luokse, 

katko ansa 

kiiruin juokse. 

Yösi heitä 
päivä osta, 
sortuneita 
auta, nosta. 



Nouse miesi 
nouse nainen, 
valoon tiesi 
Suomalainen. 
Orjan retki 
kuolon suopi, 
aamun hetki 
onnes luopi. 

Valon valta 
täällfl voittaa, 
korkealta 
kutsut soittaa. 
Sarastukset 
kansa havaa, 
rintas ukset 
auki avaa! 

Karjala. 



Korpi kolkko Karjalassa, 
jossa huuhkain yössä huhuu, 
kansa yössä uinumassa, 
yöhyn töistä kaikki puhuu. 
Kansa synkkä, syksyn kylmä, 
kalpeana silmäin palo, 
mieli tumma, tahto heikko, 
vihan viljaa nosti salo. 



Korpi kolkko Karjalassa, 
jossa kansa kalvas häärää, 
elon teillä tuskissansa 
konttaa kurja ilman määrää. 
Koti kolkko, toive arka, 
poissa usko ylväs, jalo, 
lempi sammui, riemu hukkui, 
vieras ediistys ja valo. 



Korpi kolkko Karjalassa, 
inissä syömmet huokuu hallaa, 

orjan tunne rinnassansa 
kansa ihmisuskot tallaa. 
Roudan tunne, roudan valta, 
kansan syömmen kiini kourii, 
teon taika vieras, outo, 
kansa sanoin suurta hourii. 



Korpi kolkko Kanalassa, 
missä tuonen laulu kaikaa, 
siellä kyynel poluillansa 
kansa nukkuin tappaa aikaa. 
Syksyn kelta mailla kukkii, 
syksyn tulta silmä syttää, 
vihan nuolin, vihan mielin, 
veli veljyttänsä kyttää. 



Korpi kolkko Karjalassa, 
toivon silmä kiini sammuu, 
soinnussansa sortavassa 
surun tummat torvet ammuu. 
Tuonen tuvat eessä siintää, 
sinne kansan kulku matkaa, 
tuonen vaipat maille lankee, 
latua jos tätä jatkaa. 

Maahan korpi Kanalassa, 
käsi käyköön kiini auraan, 
kyynel tanner vuorostansa, 
peittyköhön ohraan, kaaraan. 
Toimen valta, toinien taika, 
kukkia vaan yksin kantaa, 
selvä tahto, eespäin kulku, 
yksin onnen päivän antaa. 



Maahan korpi Karjalassa, 
kansan matka selvään valoon, 
sovun kannel sointujansa 
soikoon jokahiseen taloon. 
Kevät tunne, onnen tunne, 
loimutkohon joka rintaan, 
Väinön kansa, kannel kansa 
ilmi luokoon kaunehintaan. 



Maahan korpi Karjalassa, 
auran kärki maahan syvään, 
toivon tunne kaunoinansa 
kiintyy kylvettyhyn jyvään. 
Työ ja taisto elon teillä 
onnen maille meitä ohjaa, 

tuska, murhe, kyynel, vtiva, 
luopi onnellemme pohjaa. 



Maahan korpi Karjalassa, 
kansa ylös tiedon syliin, 
valon orhit valkeinansa 
käykööt syrjäisiinkin kyliin. 
Tieto, taito, mieli vapaa, 
antakoon sen taisto kansaan, 
ettei koskaan öin, ei päivin 
enään kansa horjuis an3aan. 



Kevät kohta Karjalassa 
onnellisen kansan varjoo, 
suurin kevät voiminensa 
kansan sydän suurta tarjoo. 
Tao, toimi, hetki kestä, 
herätyksen ääntä soita, 
sitten riemuin onnen mailla 
saat sä työstäs unelmoita. 

Kansanopisto* 



o 



n ilta myöhä — . 



Takassa tuli räiskää, 
haastaa vanhus: 



„ Kerro armas, mit on tarkoitus sen talon, 
mis koko viime talven ahersit — ?" 



Nuor tyttö rukkiansa polkee, 
herääpi aatoksistaan: 



„Heti kerron. 



Se koti on, mis lämmin kodin henki 
ylitse kaiken aina vallitsee. 
Sen tarkoitus on ihmisiksi, 
pohjan lapset nostaa. 

mi teoin, sanoin, tarkoituksin 
vain siunausta kansallensa tuottaa. 
Sen tehtävä on suuri: 
jalostaa sydän, käsi kasvattaa, 
ihanteet terveiksi ja puhtoisiksi; 
sydämmeen suuri hyvän kaipaus. 



Se kansaa kasvattaa: 

mi maamme sydämmestä 

poistaa hallan, roudan karkoittaa. 

Sen tarkoitus on kansaa luoda: 

ei orjaa, mutta ihminen 

mi toisienkin teot, tarkoitukset tajuu; 

ei kerskaa, mutta ihminen 

mj ihmisarvon itsessänsä tuntee. 

Se kansaa kasvattaa: 

mi teoin eespäin kulkee; 

kansaa, mit työnsä kiittää 

sen tarkoitukset näyttää. 

Kansaa, mi kodin lämmittää 

ja yhteisonnen ylinnä tuntee. 



Se uudestansa Väinön kantelen 
saa saloillamme soimaan, 
ja uuden kansan. 

työn ja ihmisyyden valko kansan, 

herittil hedehnöimiiln pohjolassa, 

sen kansan, 

mi työstä onnen Sammon 

ijati kestävän luo Suomellemme -^' 



Lopetti tyttö. 



»Ymmärrän mä pyrkimykset, 

tavat tämän talon, 

ne pohjolamme valtiaaksi tahtoo 

edistyksen, valon. 

Sen töitä onni aina seuratkoon. 

ja hyvän käsi sitä johtakoon." 



Näin virkkoi vanhus, 
kyynel kirkas silmässänsä. 



m 

[fvat virret. 



pSelähtivät elon virret 
^7 syksyisillä mailla, 
nouskoon kansa päivähän 
mi valoa on vailla. 



Komeroissa orjan, kurjan 
murtua voi kansa, 
siellä soittaa haudan immet 
kalma harppuansa. 



Kahlehissa ajan tämän 
etäälle ei ennä, 
valituksen kyynelsoitto 
yli yön ei lennä. 

Vaikeroiden vaivojansa 
alemmas vaan vaipuu, 
itse luoton suuri voima 
hautahan se taipuu. 

Rukoukset, ruumissaarnat 
särkyneen on mielen, 
pyyntölauseet, ruikutukset, 
kaiku orjan kielen. 



Ei ne nosta ajan orjaa 
alemmaks' ne painaa, 
mikä kansa niihin luottaa 
kohta se on vainaa. 



Elämän on yksi usko 
ylevä ja suuri: 
oman voiman kalliossa 
huomenes on muuri. 



Itse katko kahlehesi 
silloin vaan se aukee, 
vapaaksi kun tahdot tulla 
orjan päivät raukee. 

Muut on mahdit usvan laista 
sinun yksin kestää, 
sinun tahtos valhe vallan 
valtiuden estää. 

Näin ne helkkyy elon virret 
syksyisillä mailla, 
käskee nousta päivähän 
mi onnea on vailla. 

^aorison pirtissä* 

(ErSsti nuorison taloa vihittiössa). 



Läikkyy talven valkolaineet 
kalpeana puu ja maa. ^ 
talvettaren valko vaippa 
pohjan maita varjostaa. 



Hukkui kesän hellyys meiltä 
kaatui kukka, kuihtui puu, 
talven syli kylmä, kolkko 
kyyneleisnä avautuu. 



Tuntuu sentään kevät tunne 
silmä loistaa, tulta saa, 
mikä talven syleilyssä 
kevät kieltä julistaa? 



Ilon oraan mieli nostaa 
syttyy onnen loimu nyt, 
elon tuska, murhe, vaiva 
hetkeksi on häipynyt. 

Ajan synkkä kyynel soitto 
elon retket, vaikerrus, 
hetkeks haipuu, rintoihimme 
astuu keväfin kirkkaus. 



Miksi riemun raitis tuoksu 
miksi kevät katse tää, 
miksi päivän lasten lailla 
käymme kohti elämää? 



Miksi, siksi että työstä 
heelmä kaunis noussut on, 
koti, pirtti, köyhäin pirtti 
nyt on valmis, verraton. 



Koti, koti köyhän kansan 
suoja köyhäin aattehen, 
paja sammon soreamman 
lämmön liesi ihmisten. 



Suoja elon uuden valon 
seisoo, niinkuin sorja puu, 
kohti taivon sini kantta 
kaunihina kohoutuu. 

Läikkyy ilon kevätlaine 
osa itsestämme tää, 
sydän toimiamme valvoi 
sydän keskelle tään jää. 



Heikot voimat liittyi, karttui 
eespäin, vaikka hiljalleen, 
pirtti nousi, into kasvoi, 
toive syttyi uudelleen. 



Luonto tuki ihmiskättä, 
voimaa antoi ihanteet, 
aina korvissamme kaikui 
toivon suuret säveleet. 



Koti, tehty sydän työllä 
valmihina seisoo nyt, 
siksi meille kevään tunne 
talvihin on syttynyt. 

Ollos pirtti,, päivän pirtti 
suoja suuren aattehen, 
onnetarten riemuparvet 
suokoon onnen paistehen. 

Ollos pirtti onnen, toivon, 
koti aatteen kaunihin, 
ollos kehto sorrettujen 
liesi kevään kukkivin. 



Soikoon aina orren alla 
elon virsi verraton, 
soikoon veljessävel täällä, 
eespäin, käsky loputon. 



Rakkaus on lipussamme 
taistelussa liehunut 
rakkauden käskystähän 
talo tää on kohonnut. 



Kutsukaamme pirttihimme 
käskijäksi rakkaus, 
luokoon pirttiin kevät hengen 
olkohon sen valkeus. 



Luokoon tunteen toveruuden 
että veli veljyt ois, 
että sisko aina siskoon 
siskon tunteet luottaa vois. 

Yhdenvertaisuttttttt tiättä 
joka sävd soittakoon, 
ettei vel^vihan routa 
kevättä veis kalmistoon. 



Olkoon elon suurta voimaa 
pirtissämme aina vain, 
olkoon katse aina kirkas 
pirtin tämän asujain. 



Kansa, katso kotiasi 
kaunis on se kallehin, 
kulje pirttiin kotituntein 
tarkoituksin puhtahin. 



Kun on sulia rinta kylmä 
silmä syttää kyyneleet 
tullos silloin tänne veljyt, 
lohdun saat sä säveleet. 



Lemmi aina kallehintas 
uhraa työsi eestä sen, 
kiitoksella uusi aika 
muistaa sua kaihoten. 

Valko pirtti, elon pirtti, 
terve, terve tuhansin, 
kylvä suuri kevät kylvös, 
ilon siemen kyyneliin. 



Kylvä, kylvä, kutsu luokses 
eloa kurjat, kärsivät, 
tuskan lapset, murhe mielet, 
jotka syksyyn nääntyvät. 



Kutsu heitä, valko siemen 
heihin koita istuttaa, 
yhteistyöhön, veljestyöhön, 
kaikki heikot innostaa. 



Kaunihiksi kansa nosta 
että hyötyis siitä maa, 
että huomen sulon sorja, 
kohta pohjan kukittaa. 

Kaunis on se aate joka, 
astuu tähän asumaan, 
muistakaa, et uhrausta 
käy se meiltä vaatimaan. 

Työhön tässä uhrauksen 
kaikki, kaikki annetaan, 
kerran, se on sentään varma, 
kevät suuri voitetaan. 

loriiae. 



Voi näitä kaavoja, kahleita, 
voi kun on ahdasta täällä, 
ympäri esteitä, aitoja, 
sumuja pääni on päällä. 
On kuin kulkisi kopissa, 
pääse ei tuonne, ei tänne, 
voi teitä ihmiset, kurjaa on 
tämä kääpiö elämänne. 



Oi jos voisin sen musertaa, 
pirstoa, paloiksi piirtää, 
oi jos laaksojen elämän 
harjanteille vois siirtää. 
Poistaa ilkeän hämärän 
valkeusloimuja nostaa, 
voi jos voisipa elämän 
tällä apina ajalla ostaa. 



Niin kaikki, kaikki mä antaisin 
kun elää sais edes kerta, 

sais kerran ihmisnä purjehtaa 
elon vapaata valtamerta. 
Ja vaikka se tiiman kestäisi vaan 
ja palkaksi haudan se saisi, 
niin olishan kerran ees elänyt 
ja tyynenä uinahtaisi. 



Niin lentää, lentää mä tahtoisin, 
en laaksoissa lapsena maata, 
minä tahtoisin etsiä, vai lottaa, 
en rampana rauveta saata. 
Minä tahtoisin lentää ja liehehtää 
ja nuoruutta nuorille näyttää, 
minä tahtoisin päivähän pyrkiä 
ja päivän voimia käyttää. 



Yks' työ yli kaiken velvoittaa: 
alas kaavat ja kahlehet murran, 
niin teissä on aikani turmio, 
saa teistä vaan kansani surra, 
^a kipinä, teidät mi hävittäis, 
ilokipinä oisi se varmaan, 
se saisi mun kansani suureksi, 
tämän kansani kallihin armaan. 

En voi, mun voimani heikot lie, 

mut' nuoruus kutsuvi sentään, 

minä huudan herätys huutoa 

mi nuorien syömmehen lentää: 

Ylös nuoret, elämän keväiset, 

ylös tunteiden toimiva kansa, 

alas lyömme me kaavat ja kahlehet nää, 

kunnes uinuvat haudassansa. 



Me nuoretko mykkinä seisomme 

kun kaunis jo kaatuvi meiltä, 

ei, tuhat kertaa ei, sitä emme me voi, 

emme väistyä päivien teiltä. 

Ylös nuoret^ elämän keväiset, 

mikä vois olla kevättä vastaan, 

nyt nuoruus kutsuu ja kuohuttaa 

ja suojaapi valkeus lastaan. 

Idin kattaa. 



Nousi kansa idän mailla 
vannoo päivän valaa, 
katso, katso voiton loimut 
katsehissa palaa. 



Nousi kansa idän mailla 
kaunihina kulkee, 
kohta heidät onnen päivä 
sylihinsä sulkee. 



Nousi kansa idän mailla 
voittohonsa rientää, 
kohta huomen lauha, suuri, 
elon tuskat lientää. 



Nousi kansa idän mailla 
vapisee jo valta, 
katso, kuinka kalpee poski 
kansan sortajalta. 

Nouse, nouse idän kansa 
ajan kevät kansa, 
näytä elon syksy yössä 
voimas känneinänsä. 



Murra ajan routa, saasta 
vapauttas puolla, 
eestä sen voi ponnistaa 
ja voittaa, sekä kuolla. 

Nosta kansain kevät rusko 
poista huokailukset, 
näytä, että taiston kautta 
aukee onnen ukset. 



Idän kansa, kevät kansa 
voita rientos määrä, 
noeta valtaan ihmisyys 
ja poista alhas, väärä. 



S 



119 



Laalakidoi#«A. 



Riehui halla, tuhot tuotti, 
oraat kylmi, mielet mursi, 
riipi rinnat, toivot tursi. 
Pirstaeli Suomen kansan, 
paloitteli Väinön väen. 

Kahli hyvän, sorti suuren, 
valot peitti, yöhyn tuotti, 
väkivaltaan vainoon luotti. 
Lahjoitteli kruunut orjan, 
oikeuden kuoloon syöksi. 

Särki kodit, tahri taiteen, 
tunki templiin, taltat taitti, 
edistyksen esteen laitti. 
Epäilystä, tuskaa kylvi, 
veljesvihaa kylvö kantoi. 

Kahli soiton, sulki laulun, 
kantelosta katkoi kielet, 

katkeriksi kaasi mielet. 
Ulvoi Suonien sortumusta, 
häviötä pohjan kansan. 

Huono kukki, pahe loisti, 
laki murtui, vääryys eli, 
omat edut kukkieli. 
Katajaisuus pohjan horjui 
tummahteli toivon loimu. 

Synkän sorron kansa kesti, 
kesti tuhot, kesti turmat, 
uhkat voitti, mursi surmat. 
Luotti päivän sarastukseen, 
valkeuden aamuhetkeen. 

Nousi aamu, valo riensi, 
kevät syttyi, kukat kantoi, 
aamu armauttaan antoi. 
Kansan katajaisuus kesti, 
toivon kukat helmaan nousi 

alta kahleen, mielen roudan, 
vapauteen nouse soitto, 
niinkuin kevätpäivän koitto. 

Kaikuinahan yli maiden, 
kunnahien Karjalaisten. 

Mykkä mieli helly, sula, 
uusi sydänlaulus laula, 
katko katkeruuden paula. 
Että liittyis veli veljeen, 
sulaisi jo sisko siskoon. 

Sortui halla, Suomen halla, 
kansa juhlii voittoansa, 
nostaa ilo kukkiansa. 
Kirkkahana Suomen taivo 
hymyy voiton kunniaksi. 

Paista päivä, tuoksu kukka, 
vieri virta, kuki rinta, 
pyri kohti korkehinta. 
Nyt on päivä, laulun päivä, 
soiton sunnuntainen hetki. 

i ByvSilti. 



Kuuletko säveltä syvältä, 
sydämmissä syntynyttä 
Kuuletko kumua maasta, 
elon virttä elpynyttä, 
voiman laulua vakaata — ? 

Kuuntele säveltä syvältä, 
sydämmissä syntynyttä. 

Kaikuu laulu kaikkialta, 
virsi voiman valtioista: 
herättävi, hellyttävi, 
sytyttävi, säikyttävi, 
onnestavi, vihoittavi, 
kohottavi, korkentavi; 
on kuin myrsky kuohumieli, 
ajan tummalla merellä. 

Mit on laulu lakkapäinen, 
sävel syttynyt syvällä, 

sydämmissä syntynynnä, 
kaikuava kaikkialla, 
ajan tummilla tuvilla — ? 



Se on laulu, voiman laulu, 
sydänsyttäjä tuhanten, 
miljoonien mieronloppu, 
surun suistaja sydänten. 
Se on kuive kyynelitten, 
kuiske kaunis kevätmailta, 
ilon antaja ihmisten. 



Se on huuto sortuneiden, 
verivirsi vaipuneiden, 
onnen huuto onnetonten, 
avun huuto avutonten. 
Se on kiitoslaulu työlle, 
ylistys sen tekijälle, 
— ääni syttyvä syvältä. 



Se on kirkas kevät kaiku, 
ihmisuskojen sävelmä; 
se on kevät syksyn suuren, 
ajan tuskien tuhooja. 

Se on kansan sydän laulUy 
veljeyden valta virsu 

Särkevi jos ajan routaa, 
kevättä se kohottavi; 
pirstovi jos vihan viljaa, 
onnen touvot toinnuttavi. 
Sammuttavi valhe loimut, 
kevät liekit kirkastavi, 
kaatavi jos kaavat, saastat, 
vapautta voimin soittaa. 
Hävittää jos orjan, nöyrän, 
ihmisen se ylös nostaa. 



Se on tuli, kiiras tuli, 
iuopi liekkejä ympäri, 
siitä nousevi nuorena, 
aika kaunis huomenmieli: 
tasaisien tointen päivä, 
orvon kurjan sunnuntainen. 
Valistuksen valta aika, 
edistyksen ehyt päivä. 

Se on virsi veljeyden 
sävel syttävä syvältä. 

Kuuntele säveltä syvältä, 
sydämmissä syntynyttä; 
syttävi se sydäntäsi, 
onnestasi onneasi — . 
Kuuntele kumua maasta, 
elon virttä elpynyttä, 
elpyös elohon itse. 

Kaikuu se idästä läntehen, 
järkyttävi kansat kaiket — . 

yöväen laulu* 



On päivä köyhä komeron 
niin synkkä, kylmä, iloton, 
sen riemut halla harmentaa, 
ja kyynel kukat kasvattaa. 
Sen hämärään, 
vaan näännytään 
ja riemujaan, 
ei kerrstnkaan, 
käy päivä sinne paistamaan. 



Sen onnen luoda tahdomme, 

sen !yön me päiväks' vaihdamme 

ja yksin taiston kautta vaan, 

voi kansa nousta onnelaan. 

Eji rukous 

isi ruikutus, 

vjoi kohottaa 

j$i onnestaan, 

Vain taisto orjat vapahtaa. 

Nyt taiston torvet soikohon, 

tää kansan onnen taisto on, 

on määrä meillä aina tää: 

kansalle päivää, elämää. 

Työ onneks' maan, 

me uhrataan, 

jo hetki lyö, 

kun poistuu yö, 

on kunniassa kansa, työ. 



Käy työhön veljyet, luottaen, 

me käymme tietä sankarten, 

jo haipuu kansan kyyneleet, 

soi suuret huomen säveleet. 

Se suuri on 

ja verraton, 

kun yli maan, 

soi sävel vaan: 

on vapaa kansa Suomenmaan. 

ii? 



IkJI^iksi riehut, etsit, hofjut, 
J ^ tomuhun sä tummenet, 
annat iskun, toisen torjut, 
kärsit, uskot, kalpenet? 



Siksi riehun, ryskän, mylvin, 
että voittais ihmisyys, 
siksi kevät mieltä kylvin, 
että poistuis synkkä syys. 



Siksi riehun, voimat annan, 
että nousis kansa uus, 
siksi taiston tuskat kannan, 
et' ois tyyni vastaisuus. 

Että kerran mailla näillä, 
ihmisyyden virret sois, 
että pellot, täkkäpäillä 
täyttyneinä huminois. 



/ 

Kansa vapaa, onnen kansa, 
kulkis riemu rinnassaan, 
syttyis sydän voimastansa 
veljes virttä laulamaan. 

